**Juliane Fredrikke Langberg** (født 15. juli 1856 i Christiania, død 23. november 1930 i Bergen) var en norsk kunstmaler.

Liv og virke
------------

#### Utdannelse

Juliane Langberg utdannet seg først til lærer, og først fra hun var 30 år gammel fikk hun tegne- og maleundervisning. Hun var elev av Herman Anker, Gerhard Munthe, Harriet Backer, Eilif Peterssen og Erik Werenskiold. I juli 1888 oppholdt hun seg i Eggedal sammen med Munthe, Backer og Christian Skredsvig.
Langberg var også elev av Auguste Delécluse i Paris i 1894.

#### Kunstnerliv

Langberg malte for det meste interiørskildringer, men utførte også landskapsmalerier og enkelte portretter. Hun var særlig opptatt av lysvirkninger, med både elektrisk lys og naturlig lys i samspill med menneskeskapte og naturlige omgivelser. Hennes bilder «Solstreif» (interiørbilde fra Smålenene (Høstutstillingen 1896), «Lysstudie» (Verdensutstillingen i Paris 1900), «Koret i Gamle Akers kirke» (1905, gitt i testamentarisk gave til Nasjonalgalleriet i 1930) og «Smaabruget» (Høstutstillingen 1917) er eksempler på dette.

Langberg hadde en rekke separatutstillinger i Norge. Etter den første i Bergen i 1898, holdt hun separatutstillinger i Trondhjems Kunstforening i 1907, i Kristiania i 1907 og i 1909, i Drammen Kunstforening i 1911, hos Blomqvist i 1914 og 1917 og hos Kristiania Kunstforening i 1921. Hun deltok også ved en lang rekke kollektivutstillinger, blant annet 15 ganger ved Høstutstillingen, ved Verdensutstillingen i Paris 1900, på Charlottenborg i København og på Stockholmsutstillingen 1897.

Langberg var en periode formann i *Bildende Kunstnerinners Forbund*.

Familie
-------

Emily Langberg var datter av fysiker og professor Lorentz Christian Langberg og hans hustru Andrea Margrethe Heyerdahl. Hun var søster av maleren Emily Langberg. Hun forble ugift.

Stipender og utenlandsopphold
-----------------------------

* 1898–1889: Finnes legat
* Studiereise til Nederland
* Studiereise til Italia
* 1901: Studiereise til Madeira og Kanariøyene
* 1912: Studiereise til Belgia

Referanser
----------

1. ↑   FemBio-Datenbank, oppført som Juliane Fredrikke Langberg, FemBio-ID 16901, besøkt 9. oktober 2017[Hentet fra Wikidata]
2. ↑   Benezit Dictionary of Artists, oppført som Juliane Frederike Langberg, Benezit-ID B00104000, besøkt 9. oktober 2017[Hentet fra Wikidata]
3. 1 2   KulturNav, KulturNav-ID a5c140ff-e9eb-4eca-9f6e-b8c5c1af971a, besøkt 9. oktober 2017[Hentet fra Wikidata]
4. 1 2   Norsk kunstnerleksikon, Norsk kunstnerleksikon ID Juliane\_Langberg, besøkt 9. oktober 2017[Hentet fra Wikidata]
5. ↑  Wichstrøm, Anne (1997). *Kvinneliv, kunstnerliv*. Gyldendal. s. 213. ISBN 8205193622.
6. ↑  Bakken, Hilmar (1952). *Gerhard Munthe*. Gyldendal. s. 119.
7. ↑  *Høstutstillingen gjennem de første 25 år*. Oslo. 1932.
8. ↑  *Liste over norske udstillere ved verdensutstillingen i Paris 1900*. Kristiania: Aktie-Bogtrykkeriet. 1900. s. 32.
9. ↑  *Norsk malerkunst i Nasjonalgalleriet*. Mittet. 1933. s. 143.
10. ↑  *Salmonsens store illustrerede Konversationsleksikon*. Kjøbenhavn: Brødrene Salmonsen. 1911. s. 856.

Kilder
------

* *Norsk kunstnerleksikon : bildende kunstnere, arkitekter, kunsthåndverkere. B. 2 : H-M*. Universitetsforl. 1983. s. 697. ISBN 8200065359.

|  |  |
| --- | --- |
| Oppslagsverk/autoritetsdata | Store norske leksikon **·** Norsk kunstnerleksikon **·** Lokalhistoriewiki **·** Historisk befolkningsregister **·** Geni **·** KulturNav **·** KulturNav
 |

Portal: Kunst